CELEX: 62013CA0478
Language: el
Date: 2014-10-02 00:00:00
Title: Υπόθεση C-478/13: Απόφαση του Δικαστηρίου (ένατο τμήμα) της 2ας Οκτωβρίου 2014 — Ευρωπαϊκή Επιτροπή κατά Δημοκρατίας της Πολωνίας [Παράβαση κράτους μέλους — Οδηγία 2001/18/EΚ — Σκόπιμη ελευθέρωση γενετικώς τροποποιημένων οργανισμών (ΓΤΟ) στο περιβάλλον — Διάθεση στην αγορά — Άρθρο 31, παράγραφος 3, στοιχείο β' — Καταγραφή της τοποθεσίας των ΓΤΟ που καλλιεργούνται — Υποχρέωση ενημερώσεως των αρμόδιων αρχών — Υποχρέωση δημιουργίας δημόσιου μητρώου — Καλόπιστη συνεργασία)

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/15
            
         Απόφαση του Δικαστηρίου (ένατο τμήμα) της 2ας Οκτωβρίου 2014 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-478/13) (1)
   
   ([Παράβαση κράτους μέλους - Οδηγία 2001/18/EΚ - Σκόπιμη ελευθέρωση γενετικώς τροποποιημένων οργανισμών (ΓΤΟ) στο περιβάλλον - Διάθεση στην αγορά - Άρθρο 31, παράγραφος 3, στοιχείο β' - Καταγραφή της τοποθεσίας των ΓΤΟ που καλλιεργούνται - Υποχρέωση ενημερώσεως των αρμόδιων αρχών - Υποχρέωση δημιουργίας δημόσιου μητρώου - Καλόπιστη συνεργασία))
   2014/C 421/21
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: D. Bianchi και M. Owsiany-Hornung)
   
      Καθής: Δημοκρατία της Πολωνίας (εκπρόσωπος: B. Majczyna)
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Πολωνίας, παραλείποντας να προβλέψει στην εθνική έννομη τάξη την υποχρέωση ανακοινώσεως των γεωγραφικών τοποθεσιών γενετικώς τροποποιημένων καλλιεργειών (ΓΤΟ) στις αρμόδιες πολωνικές αρχές δυνάμει του μέρους Γ της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου, παραλείποντας να δημιουργήσει μητρώο καταγραφής των σχετικών τοποθεσιών και παραλείποντας να προβλέψει την υποχρέωση δημοσιοποιήσεως των τοποθεσιών αυτών, παρέβη τις υποχρεώσεις που υπέχει από το άρθρο 31, παράγραφος 3, στοιχείο β', της εν λόγω οδηγίας.
            
         
               2)
            
            
               Καταδικάζει τη Δημοκρατία της Πολωνίας στα δικαστικά έξοδα.
            
         
      (1)  ΕΕ C 336 της 16.11.2013.